CELEX: 32012R0489
Language: bg
Date: 2012-06-08 00:00:00
Title: Регламент за изпълнение (ЕС) № 489/2012 на Комисията от 8 юни 2012 година за установяване на правила за прилагане на член 16 от Регламент (ЕО) № 1925/2006 на Европейския парламент и на Съвета относно влагането на витамини, минерали и някои други вещества в храните  текст от значение за ЕИП

9.6.2012   
            
            
               BG
            
            
               Официален вестник на Европейския съюз
            
            
               L 150/71
            
         РЕГЛАМЕНТ ЗА ИЗПЪЛНЕНИЕ (ЕС) № 489/2012 НА КОМИСИЯТА
   от 8 юни 2012 година
   за установяване на правила за прилагане на член 16 от Регламент (ЕО) № 1925/2006 на Европейския парламент и на Съвета относно влагането на витамини, минерали и някои други вещества в храните
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1925/2006 на Европейския парламент и на Съвета от 20 декември 2006 г. относно влагането на витамини, минерали и някои други вещества в храните (1), и по-специално член 16 от него,
   като има предвид, че:
   
               (1)
            
            
               В член 16 от Регламент (ЕО) № 1925/2006 се предвижда, че до 1 юли 2013 г. Комисията представя на Европейския парламент и на Съвета доклад за последиците от прилагането на посочения регламент. Във връзка с това държавите членки предоставят на Комисията съответната необходима информация.
            
         
               (2)
            
            
               Съответната необходима информация, която следва да бъде предоставена от държавите членки, се отнася до развитието на пазара на храните, в които са вложени витамини и минерали, включително данни, доказващи тенденциите на пазара след хармонизацията на равнището на ЕС на влагането на витамини и минерали в храните.
            
         
               (3)
            
            
               Тази информация включва и модели на потребление на храни, в които са вложени витамини и минерали, и информация за приема на витамини и минерали от населението и от специфични групи от населението, ако е целесъобразно. Също така се включва и информация, която доказва промените в хранителните навици след хармонизирането на влагането на витамини и минерали в храните.
            
         
               (4)
            
            
               Съответната информация, която следва да се предостави от държавите членки, се отнася и до влагането на вещества, различни от витамини или минерали, в храните, включително и в добавките към храни (наричани по-долу „хранителните добавки“) по смисъла на Директива 2002/46/ЕО на Европейския парламент и на Съвета от 10 юни 2002 г. за сближаване на законодателствата на държавите членки по отношение на добавките към храни (2). Тази информация също така включва информация за потреблението на такива храни и количествата на вложените вещества, както и за всякакви национални мерки, независимо дали са законодателни или не, с които се ограничава или забранява употребата на някои други вещества в храните.
            
         
               (5)
            
            
               Необходимо е чрез тези правила за прилагане да се състави списък на съответната информация, която държавите членки следва да събират и предоставят на Комисията, и да се определи общ формат за представянето на тази информация.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Предмет
   С настоящия регламент се установяват правила за прилагане на член 16 от Регламент (ЕО) № 1925/2006, и по-специално за предоставянето на съответната необходима информация от държавите членки на Комисията за целите на оценката на последиците от прилагането на Регламент (ЕО) № 1925/2006.
   Член 2
   Съответна информация
   1.   До 1 юли 2012 г. държавите членки предоставят на Комисията съответната необходима информация, по-специално относно следното:
   
               а)
            
            
               развитието на националния пазар на храните, в които са вложени витамини и минерали, след началната дата на прилагане на Регламент (ЕО) № 1925/2006;
            
         
               б)
            
            
               моделите на потребление на храни, в които са вложени витамини и минерали;
            
         
               в)
            
            
               равнищата на прием на витамини и минерали от населението;
            
         
               г)
            
            
               влагането на вещества, различни от витамини и минерали, в храните, включително и в хранителните добавки по смисъла на член 2, буква а) от Директива 2002/46/ЕО, и информацията за моделите на потребление на такива храни, както и количествата на тези вещества, влагани в храни и в хранителни добавки.
            
         2.   Посочената в параграф 1 съответна необходима информация, която следва да бъде предоставена от държавите членки на Комисията, включва най-малко информацията, уточнена в приложение I към настоящия регламент.
   Съответната необходима информация и подробностите по нея се предоставят на Комисията във формата, установен в приложение II към настоящия регламент.
   3.   В случай че част от информацията, посочена в приложение I, не е на разположение или по друга причина не може да бъде предоставена на Комисията, държавите членки уведомяват Комисията за това до 1 юли 2012 г.
   Член 3
   Настоящият регламент влиза в сила в деня след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 юни 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 404, 30.12.2006 г., стр. 26.
   
      (2)  ОВ L 183, 12.7.2002 г., стр. 51.
   
      ПРИЛОЖЕНИЕ I
      
         Съответна необходима информация, която следва да бъде предоставена от държавите членки за целите на оценката на последиците от прилагането на Регламент (ЕО) № 1925/2006
      
      
                  А.
               
               
                  Информацията за развитието на националния пазар на храните, в които са вложени витамини и минерали, включва следното:
                  
                              1.
                           
                           
                              обща информация за националния пазар, включително пазарния дял за конкретни храни или категории храни;
                           
                        
                              2.
                           
                           
                              информация за тенденциите в развитието на националния пазар.
                           
                        Информацията, посочена в точки 1 и 2, включва информация за храните, които съдържат най-често влаганите витамини и минерали, и информация за количествата витамини и минерали, вложени в храните. Такава информация може да бъде получена от налични в търговската мрежа доклади от пазарни проучвания, национални мониторингови измервания и други съответни, изрично посочени източници.
               
            
                  Б.
               
               
                  Информацията за моделите на потребление на храни, в които са вложени витамини и минерали, включва следното:
                  
                              1.
                           
                           
                              информация за моделите на потребление на конкретни храни или категории храни, в които са вложени витамини и минерали, за населението и ако е целесъобразно, за конкретни групи от населението, включително такава информация за храни, които съдържат най-често влаганите витамини и минерали, и информация за количествата витамини и минерали, вложени в храните;
                           
                        
                              2.
                           
                           
                              информация, получена от представителни на национално равнище проучвания за потреблението на храни, данни от научни изследвания и други съответни, изрично посочени източници, включително информация за методиката на проучванията за потреблението на храни, като например методиката за оценка на храненето, и от изследвани подгрупи и възрастови групи от населението;
                           
                        
                              3.
                           
                           
                              информация за всички наблюдавани промени в цялостните хранителни навици и тенденции на потреблението на храни, в които са вложени витамини и минерали, и по-специално онези промени, които могат да бъдат свързани с началната дата на прилагане на Регламент (ЕО) № 1925/2006. Държавите членки предоставят подробни данни за причините за тези наблюдавани промени, включително подробности за изходните данни, използвани за сравнение на предходното и настоящото потребление на храни, в които са вложени витамини и минерали.
                           
                        
            
                  В.
               
               
                  Информацията за нивата на прием на витамини и минерали включва следното:
                  
                              1.
                           
                           
                              информация за нивата на прием на витамини и минерали от населението и ако е целесъобразно, от конкретни групи от населението. Тази информация се получава от източниците на данни, посочени в точка Б2 от настоящото приложение;
                           
                        
                              2.
                           
                           
                              информация за всички наблюдавани промени в нивата на прием на витамини и минерали, включително тенденциите в нивата на прием, които могат да бъдат свързани с началната дата на прилагане на Регламент (ЕО) № 1925/2006. Държавите членки предоставят подробности за причините за тези наблюдавани промени, включително подробности за изходните данни, използвани за сравнение на нивата на прием на витамини и минерали преди и след началната дата на прилагане на Регламент (ЕО) № 1925/2006.
                           
                        
            
                  Г.
               
               
                  Информацията за влагането в храните на вещества, различни от витамини и минерали, включва следното:
                  
                              1.
                           
                           
                              информация за националния пазар на храни, в които са вложени някои други вещества, включително пазарния дял на конкретни храни или категории храни;
                           
                        
                              2.
                           
                           
                              информация за националния пазар на хранителни добавки по смисъла на член 2, буква а) от Директива 2002/46/ЕО;
                           
                        
                              3.
                           
                           
                              информация за най-често влаганите в храните вещества въз основа на информация от налични в търговската мрежа доклади от пазарни проучвания, национални мониторингови измервания и други съответни, изрично посочени източници, и информация за нивата на влагане на други вещества в конкретни храни или категории храни;
                           
                        
                              4.
                           
                           
                              информация за националните мерки, включително законодателни и незаконодателни мерки, които имат за цел да ограничат или забранят използването на други вещества при производството на храни, включително на хранителни добавки.
                           
                        
            
   
      ПРИЛОЖЕНИЕ II
      
         Формат за предоставяне на информацията от държавите членки
      
      
         Развитие на пазара на храните, в които са вложени витамини и минерали
      
      
                  Вид информация, която следва да бъде предоставена
               
               
                  Източник на данните
               
            
                  Национален пазарен дял на различните хранителни продукти, в които са вложени витамини и минерали, по категории храни, така както са определени в 20-те основни категории храни от системата за класификация на храните FoodEx (1), с изключение на храните за специфична хранителна употреба и хранителните добавки.
               
               
                   
               
            
                  Тенденции в размера на пазара на храните, в които са вложени витамини и минерали, и по-специално информация за пазара преди и след началната дата на прилагане на Регламент (ЕО) № 1925/2006.
               
               
                   
               
            
         Модели на потребление на храните, в които са вложени витамини и минерали
      
      
                  Вид информация, която следва да бъде предоставена
               
               
                  Източник на данните
               
            
                  Средни равнища на потребление от населението на храни, в които са вложени витамини и минерали.
                  Средни равнища на потребление на храни, в които са вложени витамини и минерали, за всяка от следните групи от населението:
                  
                              —
                           
                           
                              възрастни (18 години и повече);
                           
                        
                              —
                           
                           
                              деца (на възраст под 18 години); и ако е целесъобразно, по конкретни възрастови групи; както и
                           
                        
                              —
                           
                           
                              по категории храни, така както са определени в 20-те основни категории храни от системата за класификация на храните FoodEx, с изключение на храните за специфична хранителна употреба и хранителните добавки.
                           
                        
               
                   
               
            
                  Количества витамини и минерали, вложени в храните, за 20-те основни категории храни от системата за класификация на храните FoodEx. Това следва да бъде представено като количества или порядъци от количества.
               
               
                   
               
            
                  Наблюдаваните промени в моделите на потребление на храни, в които са вложени витамини и минерали, включително информация за основните данни, използвани за сравнението на потреблението преди и след началната дата на прилагане на Регламент (ЕО) № 1925/2006.
               
               
                   
               
            
         Нива на прием на витамини и минерали
      
      
                  Вид информация, която следва да бъде предоставена
               
               
                  Източник на данните
               
            
                  Средни нива на прием от населението на витамини и минерали.
                  Средни нива на прием за витамини и минерали за всяка от следните групи от населението:
                  
                              —
                           
                           
                              възрастни (18 години и повече);
                           
                        
                              —
                           
                           
                              деца (на възраст под 18 години); и ако е целесъобразно, по конкретни възрастови групи.
                           
                        
               
                   
               
            
                  Методика на проучванията за потреблението на храни (основно методи за оценка на храненето, възрастови групи, подгрупи от населението).
               
               
                   
               
            
                  Наблюдаваните промени в нивата на прием на витамини и минерали, включително информация за изходните данни, използвани за сравнение на нивата на прием преди и след началната дата на прилагане на Регламент (ЕО) № 1925/2006.
               
               
                   
               
            
         Влагане на вещества, различни от витамини или минерали
      
      
                  Вид информация, която следва да бъде предоставена
               
               
                  Източник на данните
               
            
                  Национален пазарен дял за хранителните продукти, включително хранителните добавки, в които са вложени други вещества, за следните категории използвани вещества:
                  
                              1.
                           
                           
                              Аминокиселини
                           
                        
                              2.
                           
                           
                              Ензими
                           
                        
                              3.
                           
                           
                              Пребиотици или пробиотици
                           
                        
                              4.
                           
                           
                              Незаменими мастни киселини и други специални мастни киселини
                           
                        
                              5.
                           
                           
                              Растителни вещества и билкови екстракти
                           
                        
                              6.
                           
                           
                              Други вещества
                           
                        
               
                   
               
            
                  Тенденциите в размера на пазара, и по-специално информация за пазара преди и след началната дата на прилагане на Регламент (ЕО) № 1925/2006.
               
               
                   
               
            
                  Национални мерки, които се отнасят до ограничението или забраната за използването на други вещества при производството на храни, включително на хранителни добавки.
               
               
                   
               
            
         (1)  Европейски орган за безопасност на храните; Система за класификация и описание на храните FoodEx 2 (проект за преразглеждане 1). Допълнителни публикации 2011 г.: 215. [стр. 438]. Достъпно на следния уебсайт: www.efsa.europa.eu.